ANEXA 2 – Reguli aplicabile costurilor eligibile

# COSTURI BAZATE PE UNITĂŢI

## 1.1 Costuri aferente gestionării proiectului (costuri de management)

Grantul total se calculează prin înmulțirea numărului de luni per proiect cu costul pe unitate aplicabil, specificat în Anexa 3 la contract*.]*

1. Eveniment declanșator:

Grantul aferent gestionării proiectului este plătit numai dacă grupul de tineri a realizat în mod real proiectul în perioada specificată. *]*

1. Documente justificative:

Dovada realizării proiectului va fi furnizată sub forma unei descrieri a activităților desfășurate în raportul final.

1. Raportare:

Beneficiarul trebuie să raporteze în instrumentul de raportare și gestionare al Corpului European de Solidaritate cu privire proiectului de solidaritate și sa ofere informații în raportul final cu privire la toate activitățile realizate în cadrul proiectului

Beneficiarul trebuie să solicite participanților să completeze chestionarul standard online furnizat de Comisia Europeană (raportul participantului).*]*

## 1.2 Costuri de îndrumare (coaching)

1. Calculul grantului total:

Grantul total se calculează prin înmulțirea numărului de zile lucrătoare efectuate de îndrumător (coach) cu costul pe unitate aplicabil pentru țara în cauză, specificat în Anexa 3 la contract. Se va stabili un plafon de maximum 12 zile per proiect pentru limitarea sumei acordate în scopul acoperirii costurilor de îndrumare.

1. Eveniment declanșator:

Costurile de îndrumare (coaching) sunt eligibile numai în cazul în care beneficiarul a utilizat serviciile unui îndrumător (coach) în scopurile descrise în Anexa 3 la contract.

1. Documente justificative:

Dovada participării îndrumătorului la proiect va fi furnizată sub forma unei descrieri în raportul final a activităților desfășurate.

Dovada timpului petrecut de îndrumător în cadrul proiectului va fi furnizată sub forma unei fișe de pontaj în care figurează numele îndrumătorului, datele și numărul total de zile de lucru efectuate de îndrumător în cadrul proiectului, semnată corespunzător de acesta și de reprezentantul legal al beneficiarului.

1. Raportare:

Beneficiarul trebuie să raporteze cu privire la rolul/implicarea îndrumătorului în proiect și să includă în raportul final informații privind numărul de zile de îndrumare primite. ]

# Costuri reale

## Costuri excepționale

1. Calculul cuantumului grantului:

Grantul reprezintă o rambursare în proporție de 100 % a costurilor eligibile suportate efectiv pentru participarea tinerilor oportunități reduse (membri ai grupului care implementează proiectul sau/și grupul-țintă al proiectului) *]*

1. Costuri eligibile:

Costurile suportate pentru a sprijini participarea tinerilor cu oportunități reduse sau nevoi speciale în condiții egale cu ceilalți participanți

1. Documente justificative:

În cazul costurile suportate pentru a sprijini participarea tinerilor cu oportunități reduse: dovada plății costurilor aferente pe baza facturilor care dovedesc costurile reale suportate, în care se specifică numele și adresa organismului care emite factura, suma, moneda și data facturii.*]*

1. Raportare:

Beneficiarul trebuie să prezinte un raport privind proiectul de solidaritate și să furnizeze informații privind tipul cheltuielilor legate de participarea tinerilor oportunități reduse (membri ai grupului care a realizat proiectul și/sau grupul-țintă al proiectului), precum și cuantumul real al costurilor aferente suportate.